Queden suspesos els Ludi Sagvntini 2020
12 de març 2020

![Imagen 1](/media/xhofw4v3/65_c_img_2229.jpg)![Imagen 2](/media/qjomyqqe/65_c_img_2361.jpg)

L'organització dels Ludi Saguntini ha decidit suspendre la pròxima edició de 2020 la qual anava a tindre lloc del pròxim 30 de març al 3 d'abril. Segons comuniquen des de l'organització, esta mesura ha sigut presa seguint les recomanacions del Ministeri de Sanitat, en el marc de l'epidèmia de COVID-19. 

A continuació mostrem el comunicat oficial íntegre de tots els organitzadors per la suspensió d’este esdeveniment. ​

**COMUNICAT OFICIAL PER MOTIU SUSPENSIÓ DELS LUDI SAGVNTINI MMXX** 

En tot moment, com ens indiquen des de l'administració autonòmica i estatal, considerem que hem de mantenir la màxima responsabilitat possible, per contribuir a donar suport al magnífic treball dels companys i companyes del sistema públic de salut que estan bregant per frenar els efectes de l'epidèmia i que, d'esta manera, puguen continuar amb l'atenció habitual que realitzen a la resta de malalties. 

A causa d'esta situació de crisi i pels motius esmentats, la Conselleria d'Educació, Cultura i Esport, l'Ajuntament de Sagunt i les associacions Prósopon-Sagunt i LVDERE et DISCERE, comuniquem que, lamentablement, ens veiem en l'obligació de suspendre els LVDI SAGVNTINI MMXX que anaven a celebrar-se del 30 de març a 3 d'abril del 2020. 

És una difícil decisió que prenem, després de diverses reunions i meditar molt sobre les conseqüències que podria tindre continuar endavant amb la nostra convocatòria anual, a causa de la crisi global del coronavirus. Comptem amb el suport d'altres entitats i associacions que col·laboren per a la realització dels Ludi, com CEFIRE de Sagunt, Scaena Graecolatina, Collegium Latinitatis entre d'altres. 

Pensem que en este moment, és un exercici de responsabilitat cap a la ciutadania per evitar esta gran afluència de persones, més de 15.000, i contribuir així a frenar la propagació de la malaltia, seguint les recomanacions de les administracions sanitàries per no acudir a esdeveniments de gran afluència. 

Agraïm als centres i les persones afectades per esta decisió tan difícil per a tots i totes, la comprensió i col·laboració, en tot moment, a causa de l'impacte social del problema que estem experimentant. Hem de centrar tots els esforços per tal de protegir les persones més vulnerables, minimitzar-ne l'expansió i permetre que els responsables de salut puguen treballar amb la tranquil·litat necessària.

Atentament,

Organització Ludi Saguntini.

*   [](http://www.facebook.com/sharer.php?u=https://aytosagunto.es/va/actualitat/queden-suspesos-els-ludi-sagvntini-2020/ "Facebook")
*   [](http://twitter.com/share?url=https://aytosagunto.es/va/actualitat/queden-suspesos-els-ludi-sagvntini-2020/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/queden-suspesos-els-ludi-sagvntini-2020/ "Linked In")
*   [](mailto:?body=https://aytosagunto.es/va/actualitat/queden-suspesos-els-ludi-sagvntini-2020/)